มหาวิทยาลัยการกีฬาแห่งชาติ วิทยาเขตอุดรธานี

มหาวิทยาลัยการกีฬาแห่งชาติ วิทยาเขตอุดรธานี (Thailand National Sports University Udon Thani Campus) เป็นมหาวิทยาลัยการกีฬาแห่งชาติประจำภาคตะวันออกเฉียงเหนือ ที่ผลิตบัณฑิตด้านการกีฬา ได้แก่ ครูพลศึกษา สุขศึกษา นักวิทยาศาสตร์การกีฬา ผู้ฝึกสอนกีฬา  นักนันทนาการ และผู้สื่อข่าวกีฬา ซึ่งตั้งอยู่ในจังหวัดอุดรธานี โดยเป็น 1 ใน 4 วิทยาเขต ของสถาบันการพลศึกษาที่ตั้งอยู่ในภาคตะวันออกเฉียงเหนือ โดยถือกำเนิดจากการเปลี่ยนแปลงของระบบราชการเมื่อ ปีพ.ศ 2548 โดยปรับเปลี่ยนมาจากวิทยาลัยพลศึกษา กระทรวงศึกษาธิการ ซึ่งผลิตนักศึกษาในระดับประกาศนียบัตรวิชาการศึกษาชั้นสูง (ป.กศ.สูง) มาเป็นผลิตบัณฑิตในระดับปริญญาตรี

**ประวัติ**
มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตอุดรธานี แรกเริ่มก่อตั้งขึ้นในวันที่  16  มกราคม  2518 โดยใช้ชื่อว่า "วิทยาลัยพลศึกษาจังหวัดอุดรธานี"  ในสังกัดกรมพลศึกษา กระทรวงศึกษาธิการ(ในขณะนั้น) เพื่อตอบสนองนโยบายขยายการศึกษาด้านพลศึกษาไปยังส่วนภูมิภาค และได้จัดตั้งวิทยาลัยพลศึกษาจังหวัดอุดรธานีขึ้นเป็นแห่งที่ 5 จากทั่วประเทศ  ในสถานที่ตั้ง ณ สนามกีฬากลางจังหวัดอุดรธานี บนพื้นที่ 116 ไร่  เลขที่ 380 หมู่ที่ 5 ถนนอุดร-เลย ตำบลบ้านเลื่อม อำเภอเมือง จังหวัดอุดรธานี (ปัจจุบัน ตำบลบ้านเลื่อมเปลี่ยนเป็น ตำบลหมากแข้ง ชุมชนพลบดีศรีอุดร )  โดยมีนายสมหมาย สิริจันทพันธุ์ เป็นผู้อำนวยการ  พร้อมอาจารย์และเจ้าหน้าที่  จำนวน 11 คน   - ต่อมาใน ปีพ.ศ. 2518 วิทยาลัยฯ ได้เปิดสอนหลักสูตรประกาศนียบัตรวิชาการศึกษาขั้นสูง วิชาเอกพลศึกษา (ป.กศ.สูง)- ปีพ.ศ. 2521  วิทยาลัยฯ ได้เปิดสอนหลักสูตรประกาศนียบัตรวิชาการศึกษาขั้นสูง วิชาเอกสุขศึกษา (ป.กศ.สูง)- ปีพ.ศ. 2529  วิทยาลัยฯ ได้เปิดสอนหลักสูตรประกาศนียบัตรวิชาการศึกษาขั้นสูงวิชาเอกรักษาความปลอดภัย และพลศึกษา (ป.กศ.สูง)- ปีพ.ศ. 2532 วิทยาลัยฯ ได้ทำโครงการร่วมมือทางวิชาการกับวิทยาลัยครูอุดรธานี เปิดสอนระดับปริญญาตรี 1 หลักสูตร คือ ศิลปศาสตรบัณฑิต(ศศ.บ.) สาขาวิชาการกีฬาและสุขภาพ - ปีพ.ศ. 2535  วิทยาลัยฯ ได้เข้าเป็นวิทยาลัยสมบทในโครงการสมทบทางวิชาการกับสถาบันราชภัฎอุดรธานี และได้อนุมัติให้วิทยาลัยฯ เปิดสอนหลักสูตรวิทยาศาสตรบัณฑิต(วท.บ.) สาขาวิชาวิทยาศาสตร์การกีฬาและวิทยาศาสตร์สุขภาพ- ปีพ.ศ. 2538  กระทรวงศึกษาธิการได้ประกาศกฎกระทรวงให้ตั้งวิทยาลัยชุมชนในจังหวัดอุดรธานีขึ้นโดยใช้ชื่อว่า "วิทยาลัยชุมชนศรีอุดร" ภายในวิทยาลัยพลศึกษาจังหวัดอุดรธานี และอนุมัติให้วิทยาลัยฯ เปิดสอนหลักสูตรประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.)- ปีพ.ศ. 2545  วิทยาลัยฯ ได้ำโครงการความร่วมมือทางวิชาการกับมหาวิทยาลัยรามคำแหง เปิดสอนหลักสูตรศึกษาศาสตรบัณฑิต(ศศ.บ.) สาขาวิชาพลศึกษาและสุขศึกษา
ต่อมาเมื่อวันที่ 31 มกราคม พ.ศ. 2548 พระบาทสมเด็จพระเจ้าอยู่หัวรัชกาลที่ 9  ทรงลงพระปรมาภิไธย พ.ร.บ.สถาบันการพลศึกษา .... และได้ประกาศในราชกิจจานุเบกษา ในวันที่ 4 กุมภาพันธ์ พ.ศ. 2548  จึงมีผลำให้วิทยาลัยพลศึกษาทั่วประเทศครบรวมก่อตั้งเป็น สถาบันการพลศึกษา โดยถือกำเนิดขึ้นอย่างเป็นทางการตั้งแต่วันที่ 5 กุมภาพันธ์ พ.ศ. 2548
จึงทำให้วิทยาลัยพลศึกษาจังหวัดอุดรธานี ได้รับการยกฐานะขึ้นเป็นหน่วยงานหนึ่งของสถาบันการพลศึกษา โดยใช้ชื่อว่า "สถาบันการพลศึกษา วิทยาเขตอุดรธานี"  พร้อมกับวิทยาลัยพลศึกษาอื่นๆทั้ง 17 แห่ง ตั้งแต่บัดนั้น

**สัญลักษณ์ประจำสถาบัน**
 ตราสัญลักษณ์ประจำสถาบัน 
คือ ภาพพระพลบดีทรงช้างเอราวัณอยู่เหนือกลีบเมฆ หัตถ์ซ้ายทรงพระขรรค์ หัตถ์ขวาทรงตรี ตอนล่างเป็นข้อความภาษาไทยระบุชื่อ มหาวิทยาลัยการกีฬาแห่งชาติ
*เครื่องหมายประจำสถาบัน ประกอบเครื่องแบบนักศึกษา 
เครื่องหมายสำหรับนักศึกษาหญิง คือ เครื่องหมายสัญลักษณ์สามห่วง สีเขียว ขาว เหลือง ภายในเป็นพระพลบดี ทรงช้างเอราวัณอยู่เหนือกลีบเมฆ ตอนล่างเป็นชื่อของสถาบัน สำหรับติดหน้าอกเสื้อเครื่องแบบนักศึกษาหญิง ด้านซ้าย
เครื่องหมายสำหรับนักศึกษาชาย คือ ตอนบนเป็นรูปพระพลบดีทรงช้างเอราวัณ อยู่เหนือกลีบเมฆ ตอนล่างเป็นชื่อของสถาบันการพลศึกษา สำหรับติดเนคไท
*สีประจำสถาบัน
สีเขียว
สีขาว
สีเหลือง

**หลักสูตร**
ปัจจุบัน มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตุดรธานี เปิดหลักสูตรการเรียนการสอน ในคณะและสาขาวิชาต่างๆ ดังนี้ 

**การพระราชทานปริญญาบัตร**
มหาวิทยาลัยการกิฬาแห่งชาติ ได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จแทนพระองค์ ในพิธีพระราชทานปริญญาบัตรแก่ผู้สำเร็จการศึกษาของมหาวิทยาลัยการกีฬาแห่งชาติครั้งแรก (ประจำปีการศึกษา 2548-2551) ภายใต้นามสถาบันการพลศึกษาในขณะนั้น เมื่อวันพุธที่ 4 พฤศจิกายน พ.ศ. 2552 ณ อาคารใหม่ สวนอัมพร ลานพระบรมรูปทรงม้า พระราชวังดุสิต ถนนอู่ทองใน แขวงดุสิต เขตดุสิตกรุงเทพมหานคร

**อ้างอิง**

**แหล่งข้อมูลอื่น**
  สถาบันการพลศึกษา วิทยาเขตุดรธานี date=2017-05-02 -  คณะวิทยาศาสตร์การกีฬาและสุขภาพ สถาบันการพลศึกษา วิทยาเขตอุดรธานี-  คณะศึกษาศาสตร์ สถาบันการพลศึกษา วิทยาเขตอุดรธานี date=2017-05-22 -  คณะศิลปศาสตร์ สถาบันการพลศึกษา วิทยาเขตอุดรธานีfix-attempted=yes -  สถาบันการพลศึกษา date=2018-01-28 
หมวดหมู่:มหาวิทยาลัยการกีฬาแห่งชาติ
ก
หมวดหมู่:สถานศึกษาในอำเภอเมืองอุดรธานี